Eu îi întreb pe pesediștii simpli de data asta, de la obraz: vă place ce face Dragnea? Vă pică bine jumătatea de țară și jumătatea de popor? Împărțeala asta-n două? Asistații semisălbăticiți de sărăcie și pomeni? Trăiți bine văzând oameni de afaceri înspăimântați? Aveți copii care merg la școală? Mătuși în spital? Vă e frică, de ce? Rusia e la 160 de kilometri în linie dreaptă de la Constanța – cu ce vă înspăimântă mai mult baronii Sudului? Chirica? Aurelia Cristea? Să vă trimit eu numerele de telefon, să vă fac eu lipeala la un cafei? – că voi ați mai rămas și de voi întreabă lumea când se ia cu mâinile de cap.